দি আইরিশম্যান (; পর্দায় আই হার্ড ইউ পেইন্ট হাউজেজ -  নামেও দেখা যায়) হল মার্টিন স্কোরসেজি পরিচালিত ও প্রযোজিত ২০১৯ সালের একটি মার্কিন মহাকাব্যিক অপরাধমূলক চলচ্চিত্র। চার্লস ব্র্যান্টের ২০০৪ সালের আই হার্ড ইউ পেইন্ট হাউজেজ বই অবলম্বনে এর চিত্রনাট্য রচনা করেছেন স্টিভেন জাইলিয়ান। এতে শ্রেষ্ঠাংশে অভিনয় করেছেন রবার্ট ডি নিরো, আল পাচিনো, ও জো পেশি। এছাড়া অন্যান্য পার্শ্ব ভূমিকায় অভিনয় করেছেন রে রোমানো, ববি ক্যানাভাল, অ্যানা প্যাকুইন, স্টিফেন গ্রাহাম, স্টেফানি কুর্টজুবা, জেসি প্লিমন্স, ও হার্ভি কাইটেল। এটি ফ্র্যাঙ্ক শিরান (ডি নিরো) নামে এক ট্রাক ড্রাইভারের মবস্টার রাসেল বাফালিনো (পেশি) ও তার অপরাধ পরিবারের সাথে মিলে হিটম্যানে পরিণত হওয়া এবং ক্ষমতাধর টিমস্টার জিমি হফার (পাচিনো) হয়ে কাজ করার গল্প।  কয়েক বছর উন্নয়ন কাজের পর ২০১৪ সালের সেপ্টেম্বর মাসে ঘোষণা দেওয়া হয় সাইলেন্স (২০১৬)-এর পর স্কোরসেজি দি আইরিশম্যান চলচ্চিত্র পরিচালনা করবেন। একই মাসে নিশ্চিত করা হয় ডি নিরো, যিনি এই চলচ্চিত্রের প্রযোজক, এবং পাচিনো এই চলচ্চিত্রের কেন্দ্রীয় চরিত্রে অভিনয় করবেন। পাচিনোকে তার অনানুষ্ঠানিক অবসর থেকে ফিরে এসে এই চলচ্চিত্রে কাজ করার জন্য একাধিকবার অনুরোধ করা হয়। ২০১৭ সালের সেপ্টেম্বর মাসে নিউ ইয়র্ক সিটি, এবং লং আইল্যান্ডের মিনেওলা ও উইলিস্টন পার্কে মূল চিত্রগ্রহণ শুরু হয় এবং ২০১৮ সালের মার্চে চিত্রায়ন সমাপ্ত হয়। ১৫৯ মিলিয়ন মার্কিন ডলার ব্যয়ে নির্মিত ও ২০৯ মিনিট দৈর্ঘ্যের চলচ্চিত্রটি স্কোরসেজির কর্মজীবনের সবচেয়ে ব্যয়বহুল ও দীর্ঘতম চলচ্চিত্র।  ২০১৯ সালের ২৭শে সেপ্টেম্বর ৫৭তম নিউ ইয়র্ক চলচ্চিত্র উৎসবে দি আইরিশম্যান চলচ্চিত্রের উদ্বোধনী প্রদর্শনী অনুষ্ঠিত হয় এবং ২০১৯ সালের ১লা নভেম্বরে সীমিত আকারে প্রেক্ষাগৃহে মুক্তি পায়। পরে ২৭ নভেম্বর থেকে নেটফ্লিক্সে ডিজিটাল স্ট্রিমিং শুরু হয়। চলচ্চিত্রটি বিপুল প্রশংসিত হয়, বিশেষ করে স্কোরসেজি পরিচালনা এবং ডি নিরো, পাচিনো ও পেশির অভিনয়ের। এটি ২০১৯ সালে শ্রেষ্ঠ চলচ্চিত্র বিভাগে ন্যাশনাল বোর্ড অব রিভিউ পুরস্কার ও নিউ ইয়র্ক ফিল্ম ক্রিটিকস সার্কেল পুরস্কার লাভ করে এবং টাইম পত্রিকার ২০১৯ সালের দ্বিতীয় সেরা চলচ্চিত্র হিসেবে নির্বাচিত হয়।  কুশীলব   রবার্ট ডি নিরো - ফ্র্যাঙ্ক শিরান  আল পাচিনো - জিমি হফা  জো পেশি - রাসেল বাফালিনো  রে রোমানো - বিল বাফালিনো  ববি ক্যানভাল - স্কিনি রেজর  অ্যানা প্যাকুইন - পেগি শিরান  লুসি গ্যালিনা - কিশোরি পেগি  স্টিফেন গ্রাহাম - অ্যান্থনি "টনি প্রো" প্রোভেঞ্জানো  হার্ভি কাইটেল - অ্যাঞ্জেলো ব্রুনো  স্টেফানি কুর্টজুবা - আইরিন শিরান  ক্যাথরিন নার্দুচ্চি - ক্যারি বাফালিনো  ওয়েলকার হোয়াইট - জোসেফিন "জো" হফা  জেসি প্লিমন্স - চাকি ওব্রায়েন  জ্যাক হাস্টন - রবার্ট কেনেডি  ডোমেনিক লম্বার্দজ্জি - অ্যান্থনি "ফ্যাট টনি" সালের্নো  পল হারমান - হুইস্পার্স ডিটুলিও  লুইস ক্যানসেলমি - সালভাতোর "স্যালি বাগস" ব্রিগুগ্লিও  গ্যারি বাসারাবা - ফ্র্যাঙ্ক "ফিট্‌জ" ফিট্‌জসিমন্স  ম্যারিন আয়ারল্যান্ড - দোলোরেস শিরান  ইন্ডিয়া এনেঙ্গা - কিশোরি দোলোরেস  সেবাস্টিয়ান ম্যানিস্কাল্কো - "ক্রেজি" জো গ্যালো  আলেস্কা পালাদিনো - ম্যারি শিরান  কেভিন ওরুর্ক - জন ম্যাককালাফ  জে. সি. ম্যাকেঞ্জি - জিম নিল  ল্যারি রোমানো - ফিলিপ টেস্টা  লুইস ভানারিয়া - ডেভিড ফেরি  জেনিফার মাজ - ম্যারিঅ্যান শিরান  টেস প্রাইস - কিশোরি ম্যারিঅ্যান  কেট অ্যারিংটন - কনি শিরান  জর্দিন ডিনাটাল - কিশোরি কনি  গ্যারি পাস্তোর - আলবার্ট আনাস্তাসিয়া  জন স্কার্টি - বার্ট্রাম বি. বেভারিজ  স্টিভ উইটিং - উইলিয়াম মিলার  স্টিভেন মেইলার - এফ. এমেট ফিট্‌জপ্যাট্রিক  জেরেমি লুক - মার্কো রসি  স্টিভেন ভ্যান জান্ট - জেরি ভেল  তথ্যসূত্র  বহিঃসংযোগ             বিষয়শ্রেণী:২০১৯-এর চলচ্চিত্র বিষয়শ্রেণী:২০১০-এর দশকের অপরাধ চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন অপরাধ চলচ্চিত্র বিষয়শ্রেণী:মার্কিন মহাকাব্যিক চলচ্চিত্র বিষয়শ্রেণী:মার্কিন তিক্ত হাস্যরসাত্মক চলচ্চিত্র বিষয়শ্রেণী:মাফিয়া চলচ্চিত্র বিষয়শ্রেণী:মার্টিন স্কোরসেজি পরিচালিত চলচ্চিত্র বিষয়শ্রেণী:মার্টিন স্কোরসেজি প্রযোজিত চলচ্চিত্র বিষয়শ্রেণী:ফিলাডেলফিয়ার পটভূমিতে চলচ্চিত্র বিষয়শ্রেণী:নিউ ইয়র্ক শহরের পটভূমিতে চলচ্চিত্র বিষয়শ্রেণী:নিউ ইয়র্ক শহরে ধারণকৃত চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:১৯৪০-এর দশকের পটভূমিতে চলচ্চিত্র বিষয়শ্রেণী:১৯৫০-এর দশকের পটভূমিতে চলচ্চিত্র বিষয়শ্রেণী:১৯৬০-এর দশকের পটভূমিতে চলচ্চিত্র বিষয়শ্রেণী:১৯৭০-এর দশকের পটভূমিতে চলচ্চিত্র বিষয়শ্রেণী:১৯৮০-এর দশকের পটভূমিতে চলচ্চিত্র বিষয়শ্রেণী:১৯৯০-এর দশকের পটভূমিতে চলচ্চিত্র বিষয়শ্রেণী:২০০০-এর দশকের পটভূমিতে চলচ্চিত্র বিষয়শ্রেণী:ওয়াশিংটন, ডি.সি.র পটভূমিতে চলচ্চিত্র বিষয়শ্রেণী:নিউ জার্সিতে ধারণকৃত চলচ্চিত্র বিষয়শ্রেণী:জীবনী অবলম্বনে চলচ্চিত্র বিষয়শ্রেণী:ইংরেজি ভাষার জীবনীমূলক চলচ্চিত্র